Dari karya ‘Abdullah ‘Arief yang terlupakan :
PUASA RAMADHAN
DALAM ALUNAN NAZAM ACEH
Oleh: TA. Sakti
Teungku Abdullah Arif, MA merupakan seorang pujangga yang lahir di bumi
Aceh Serambi Mekkah. Di samping sebagai sastrawan, beliau juga berperan
sebagai wartawan sejak zaman Jepang. Pada Oktober 1945, bersama A.Hasjmy ia mendirikan suratkabar “Semangat Merdeka”, sebagai koran pertama di Aceh setelah Republik Indonesia merdeka. Terakhir sekali Abdullah Arif bertugas sebagai
wartawan dari suratkabar Indonesia Raya. Ia juga sangat berjasa–
bersama-sama tokoh lain — dalam mewujudkan Kopelma Darussalam di Banda Aceh. Kini
beliau telah Almarhum ( 1970 ). Pengalaman terakhir sebagai Dosen Institut Agama Islam Negeri Ar – Raniry. Banyak karangan dan artikel beliau
yang beredar dalam masyarakat. Namun sekarang nyaris semuanya telah punah. Salah satunya yang masih saya miliki berjudul Kitab Masailal Meunadham, yang ditulisnya ketika ia berumur 17 tahun.
Kitab ini berbentuk syair bahasa Aceh yang disebut Nazam/Nadham.. Naskah Masailal Meunadham dicetak di Pulau Pinang(sekarang: Penang- Malaysia) dalam
tahun 1948. Kitab yang dicetak dengan huruf Arab Jawi ( tulisan Jawoe) ini, isinya
tentang berbagai masalah Hukum Islam, di antaranya soal Puasa, yakni :
I’lam ta theei wahe sampee agam dara
Suroh Tuhan buleun Ramadhan ta puasa
Dalam sithon cit sibuleun geuyueu theun droe
Nibak mandum makan minum watee uroe
Saboh ayat mulia that deungo jinoe
Dali wajeb puasa ateuh geutanyoe
Yaa aiyuhal lazi na aamanuu
Kutuba ‘alaikumush shiyaamu
Kama kutiba ‘alal laziina
Mingqablikum la’al lakum
Tat taquun.
( He seugala mereka nyangka beriman
Ateuh gata puasa ka geuwajebkan
Lagee nyangka geu peuwajeb uleh Allah
Ateuh ureung nyang dileekon nyangka leupah
Mudah – mudahan ngon sababka ta puasa
Hate teuh nyan ubak Allah that taqwa)
Teuma jinoe ulon peugah rukon syarat
Beutajaga dumna gata wahe sahbat
Nyang Meuwajebkan Puasa
Peuet peue meuhat nyang peuwajeb ta puasa
Phon Islam nyang keudua ‘akai beuna
Keulhee baligh katroh masa umu sampoe
Dan nyang keupeuet cit kuasa bakta theun droe
Ureueng saket nyang dla’eh that haroh buka
Meunan citlom ureueng teungoh dalam safa
Meureud haroh nyakni hana jeuet keu deesya
Teutapi bak uroe laen payah qadla
Peureulee Puasa
Peuet peukara peureulee puasa nyang phon taniet
Dalam masa gohlom faja shadeq teubiet
Sagai hansah puasa gata beugot tapham
Meunye hana ta peudom niet tiep-tiep malam
Beuta ingat niet cit meuhat dalam hate
Lafath niet nyan jinoe taulan lon peulahe
Sahja ulon puasa peureulee Ramadhan
Singoh uroe dalam thon nyoe kareuna Tuhan
Bak malam phon Sunat meuhat taniet meunoe
Lon puasa ban sibuleun Ramadhan thon nyoe
Keu dua nibak makan minum cit ta theun droe
Keu lhee tatheun droe teuh nibak Jimak uroe
Watee malam jeuet hai taulan Meusituboeh
Phon yoh sinja hingga faja lheuh nyan piyoeh
Keu peut tatheun droe teuh nibak sahja muntah
Meumnyo tan peut peukara nyan puasa hansah
Nyang Peubateue Puasa
Na siploh peue nyang peubateue dum puasa
Tapeu jeuoh dum bak tuboeh beuta jaga
Nyang phon tasak barang peue lam ruhung tuboeh
Got bak ulee got pat laen dumpat cit roh
Nyang kedua tasak beunda dalam ruhung
Nyang teubuka miseue dua geuliyueng hidong
Keu lhee meunghisap ngon saboh nibak dua jalan
Keupeut muntah cit deungon ta seungajakan
Nyang keulimong ta Meujimak watee uroe
Atawa Inzal ngon peh meupeh lakoe ngon binoe
Keunam ta keulua mani deungon jaroe
That berbahaya he saudara bek sagai toe
Barang kasoe nyang pubuet nyoe lethat bahya
Leumoh utak mata rusak watee tuha
Nyankeuh sahbat peulara that masa jinoe
Agam dara hana bida nibak buet nyoe
Tujoh nif’as keu lapan haidh ureueng inong
‘Oh jiteuka bateue puasa hanpeue tanyong
‘Oh seureuta ka putoh hidh deungon nif’as
Bekle lale tajak manoe pantah-pantah
‘Ohlheueh manoe peuhase droe nyanka suci
Tueng puasa singoh uroe ta mulai
Puasa tinggai lm watee nyan wajeb qadla
Ube tinggai dumnan sagai payah qadla
Ingat taulan puasa Ramadhan bekta tinggai
Deungon qadla hanjeuet hana sagai-sagai
Keu sikureueng pungo pitam miski siat
Keu siploh meuhan deungon sababteu meureutat
Sunat Bak Ureueng Puasa
Lhee peue meuhat sunat bak ureueng puasa
Phon lon seubut sigra bacut bak tabuka
Meungka yakin atawa dhan jilob uroe
Sunat lanja laju buka bekle laloe
Soe-soe nyangna geusimpan taqwim Ramadhan
Jeuet cit buka meunurot bak taqwim nyan
Nyang keudua makan saho ta peulambat
Silama gohlom troh watee syok beuta ingat
Dan nyang keulhee bekta marit narib keuji
Miseue ceumarot ngon meudhot-dhot caci maci
Tapeulara dua anggoeta beuta satoh
Bek jeuet bateue dumna pahla habeh gadoh
Ingat sahbat bekmeu upat lam puasa
Bek jeuet payah tatheun deuek grah sia-sia
Rugoe raya dumna pahla ka hanale
Gata deuek pruet beungoh seupot ngon tho hate
Hareuem Puasa
Limong uroe nyang hareuem that ta puasa
Dum geutanyoe bak uroe nyan geuyue buka
Uroe Raya meuhat dua Tasyrek lhee
Jumlah bandum limong uroe beuna tathee
Ureueng Nyang Haroih Buka
Geupeumudah uleh Allah dum keu hamba
Keulimong droe ureueng buaka puasa
Nyang peurtama ureueng saket that nazeu’a
Nyangkeu bit-bit bukon saket pura-pura
Nyang keudua keu ureueng nyang bungka jeuoh
Keulhee ureueng hamel aneuk dalam tuboeh
Keupeuet meuhat ureueng nyangthat leupah tuha
Meunye han ek bak geutheun droe jak geubuka
Ureueng teungoh peumom aneuk nyangkeu limong
Geupeumudah uleh Allah keu Nyak Inong
Teutapi puasa wajeb qadla nyang tinggai nyan
Ube nyangka lheueh tabuka lam Ramadhan
Meulaenkan nyang tan payah qadla ureueng tuha
Ngon ureueng saket nyang han puleh bak keunira
Teutapi wajeb boeh Fidiyah ateueh gobnyan
Lam siuroe cit saboh mud nyang hanjeuet han
Puasa Sunat
Sunat tapham puasa nam buleuen Syawal
Lethat pahla he syeedara bekta tinggai
Nishful Syakban sunat sinan ta puasa
Dan taingat pih sunat that bak ‘Asyura
Uroe Tasu’a dan puasa nyang ta’adat
Seunanyan Hameh seukalian sunat meuhat
Demikianlah sekelumit kutipan dari Masailal Auwaliyah, yang lebih populer dengan nama Masailal Meunadham –artinya Masailal berbentuk Nazam – karangan salah seorang Pujangga Aceh yang amat terkenal dalam tahun-tahun 40-an sampai 60-an.
Kita sungguh rugi, jika “Pusaka Pujangga” itu tidak ada pihak-pihak yang mau menyelamatkannya!. Kiranya, dua karya Abdullah Arif, yakni “Seumangat Aceh” 12 jilid dan “Nasib Aceh” 6 jilid amat patut dicetak ulang!!!.
T.A. Sakti
Peminat budaya dan sastra Aceh.
ind_Latn ace_Latn zsm_Latn ace_Latn zsm_Latn min_Latn ind_Latn ind_Latn zsm_Latn zsm_Latn ind_Latn zsm_Latn zsm_Latn ind_Latn ace_Latn ace_Latn ace_Latn ace_Latn ace_Latn ace_Latn mos_Latn kon_Latn hau_Latn nno_Latn mlt_Latn zsm_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ban_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn ind_Latn gla_Latn ind_Latn